open-index/open-wikipedia-markdown huggingface dataset:
Հայ-ռումինական հարաբերություններ

**Հայ-ռումինական հարաբերությունները** վերաբերում են Հայաստանի և Ռումինիայի միջև դիվանագիտական հարաբերություններին։ Երկու երկրների միջև դիվանագիտական հարաբերությունները հաստատվել են 1991 թվականի դեկտեմբերի 17-ին։ Հայաստանը դեսպանատուն ունի Բուխարեստում, իսկ Ռումինիան՝ Երևանում։ Երկու երկրներն էլ Սևծովյան տնտեսական համագործակցության կազմակերպության անդամ են։

Ռումինիայում բնակվում է մոտ 3000 հայ։ Հայոց ցեղասպանությունից հետո Ռումինիան դարձել է առաջին պետությունը, որը պաշտոնապես քաղաքական ապաստան է տվել այդ տարածաշրջանի փախստականներին։ 2007 թվականի հոկտեմբերին Հայաստանի նախագահ Սերժ Սարգսյանն ընդունել է Ռումինիայի ազգային պաշտպանության նախարար Թեոդոր Մելեշկանուի գլխավորած պատվիրակությանը, որի ընթացքում նա նշել է, որ հայ-ռումինական բարեկամությունը խորը պատմական արմատներ ունի և պատահական չէ, որ Ռումինիան դարձել է առաջին երկիրը, որը պաշտոնապես ճանաչել է Հայաստանի անկախությունը ԽՍՀՄ-ից։

## Դեսպանություններ

;Հայաստան
*Բուխարեստ (դեսպանատուն)
;Ռումինիա
*Երևան (դեսպանատուն)

## Տես նաև
* Հայաստանի արտաքին քաղաքականություն
* Ռումինիայի արտաքին քաղաքականություն
* Հայերը Ռումինիայում

## Ծանոթագրություններ

## Արտաքին հղումներ
*  Romanian Ministry of Foreign Affairs: direction of the Romania embassy in Yerevan
*  Romanian Ministry of Foreign Affairs: direction of the Armenian embassy in Bucharest
 

Կատեգորիա:Հայ-ռումինական հարաբերություններ
Մարիանա Պախոն

**Մարիանա Փախոն Լոնդոնո** (, ), կոլումբիացի հեծանվորդ։

## Կարիերա
Նա իր առաջին ազգային տիտղոսը նվաճել է 5 տարեկանում, իսկ աշխարհի առաջին տիտղոսը` 9 տարեկանում։ Ընդհանուր առմամբ, նա հաղթել է աշխարհի 14 առաջնությունների, ԱՄՆ-ում 2 ազգային առաջնությունների, Լատինական Ամերիկայի 9 առաջնությունների և Համաամերիկյան 10 առաջնությունների ժամանակ։  2012 թվականի Օլիմպիական չեմպիոն։  Նա առաջին կոլումբիացին է, ով նվաճել է օլիմպիական երկու ոսկե մեդալ BMX-ում այս հաղթանակը երկրորդն էր կոլումբիացի մարզիկների համար Օլիմպիական խաղերին մասնակցության պատմության մեջ։ Նա հաղթանակը կրկնել է Ռիո դե Ժանեյրոյում 2016 թվականին։  2011, 2014 և 2016 թվականների աշխարհի չեմպիոն, Կենտրոնական Ամերիկայի և Կարիբյան ավազանի խաղերի չեմպիոն։ Կոլումբիայի լավագույն կին մարզիկ 2010 և 2011 թվականներին։

2012 թվականի ամառային Օլիմպիական խաղերի բացման արարողության ժամանակ Կոլումբիայի դրոշակակիր լինելուց հետո, Պախոնի առաջին մասնակցությունը BMX իրադարձությանը հանգեցրեց 2012 թվականի խաղերի ընթացքում Կոլումբիայի համար առաջին ոսկե մեդալի, իսկ երկրորդը ` ընդհանուր առմամբ, Կոլումբիայի մասնակցությունը Օլիմպիական խաղերին։

Սպորտային մականունները` «*Տատա*»,«*BMX թագուհի*»։

## Ծանոթագրություններ

## Արտաքին հղումներ
* Профайл на сайте олимпийских игр 2012 года
* 

Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Հեծանվորդներ
Ալեքսեյ Եվսեև

**Ալեքսեյ Վիտալևիչ Եվսեև** (), ռուս ֆուտբոլիստ, «Ռոտոր» ակումբի կիսապաշտպան, վարձավճարով հանդս է գալիս «Ֆակել» ակումբում։

## Կարիերա
Ալեքսեյը սկսել է ֆուտբոլով զբաղվել Պետերբուրգի «Տուրբոստրոյտերում», 12 տարեկանից՝ «Սմենայում», առաջին մարզիչը Վասիլի Կոստրովսկին է։ 2011 թվականին Սանկտ Պետերբուրգի առաջնությունում «Զենիթի» Մ-17-ի կազմում խփել է 26 գնդակ։ Երիտասարդական առաջնությունում նա նորամուտը նշել է 2011 թվականին ԲԿՄԱ-ի դեմ 19-րդ խաղաշրջանի մրցախաղում՝ փոխարինման դուրս գալով 80-րդ րոպեին Սերգեյ Ցիգանովի փոխարեն։ Հաջորդ տարի մասնակցել է արդեն 9 խաղի՝ երեք անգամ գրավելով մրցակիցների դարպասը։ 2012 թվականին Լուչանո Սպալետտին նրան տարել է հիմնական թիմ, և հուլիսի 22-ին առաջնության առաջին խաղաշրջանում Եվսեևը նորամուտը նշել է Պրեմիեր լիգայում «Ամկարի» դեմ խաղում՝ փոխարինման դուրս գալով 90+1-ին րոպեին՝ փոխարինելով Սերգեյ Սեմակին։ 2012 թվականի սեպտեմբերի 25-ին առաջին անգամ «Զենիթի» մեկնարկային կազմում դուրս է եկել խաղադաշտ՝ Ռուսաստանի գավաթի 1/16 եզրափակչի Կալինինգրադի «Բալթիկայի» դեմ  խաղում։

2013 թվականի հուլիսին փորձաշրջան է անցել հոլանդական «Վիտես» ակումբում։

2015 թվականի նոյեմբերի 28-ին «Թերեքի» հետ խաղում փոխարինման է դուրս եկել խաղի 64-րդ րոպեին՝ փոխարինելով Դաննիին։ 6 րոպե անց Մացեյ Ռիբուսի հետ վտանգավոր բախման արդյունքում ստացել է կարմիր քարտ և միանգամից դաշտից տեղափոխվել բժշկական մեքենայով։ Ավելի ուշ Եվսեևի մոտ սրունքի կոտրվածք է ախտորոշվել։

## Ձեռքբերումներ
; «Զենիթ»
* Ռուսաստանի առաջնության հաղթող - 2014/15
* Ռուսաստանի գավաթի դափնեկիր - 2015/16
* Ռուսաստանի սուպերգավաթի դափնեկիր (2) - 2015, 2016

## Ակումբային վիճակագրություն

## Ծանոթագրություններ

Կատեգորիա:Զենիթի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆակելի ֆուտբոլիստներ
Կատեգորիա:Ուրալի ֆուտբոլիստներ
Կատեգորիա:Խիմկիի ֆուտբոլիստներ
Հայ-ուզբեկական հարաբերություններ

**Հայ-ուզբեկական հարաբերությունները** վերաբերում են Հայաստանի և Ուզբեկստանի միջև դիվանագիտական հարաբերություններին։ Հայաստանն ու Ուզբեկստանը համեմատաբար ամուր հարաբերություններ ունեն, որոնք երբեմն համարվում են Հայաստանի և այլ թյուրքական պետությնների միջև եղած ամենահարուստ հարաբերություններից մեկը։ Երկու երկրների դեսպանությունները հավատարմագրված են Մոսկվայում։

## Պատմություն
Հայերը Կենտրոնական Ասիայում ներկա են արդեն երկար ժամանակ՝ սկսած անտիկ ժամանակներից, երբ նրանք՝ հիմնականում առևտրականները, առևտրատնտեսական կապեր էին հաստատում Կենտրոնական Ասիայի թուրքերի հետ։ Այդ ամենը շարունակվել է կարճ ընդմջումներով, չնայած Հայաստանը անցել է Բյուզանդական կայսրության, Սեֆյանների, ապա նաև Ռուսական կայսրության ձեռքը։

Մեծ թվով հայ ներգաղթյալներ տեղափոխվել են Կենտրոնասիական տարածաշրջան, հատկապես առաջին համաշխարհային պատերազմի ժամանակ, երբ տեղի է ունեցել Հայոց ցեղասպանությունը։ Ցարական Ռուսաստանի, իսկ հետո Խորհրդային Միության կազմում էթնիկ հայերը շարունակել են ներգաղթել այդ տարածաշրջան, ինչի արդյունքում հայկական ներգաղթը որոշ փոքր դիմադրությունների է հանդիպել տեղի ուզբեկների կողմից։ Ուզբեկներն ու հայերը մինչև 1990-ական թվականները, երբ տեղի է ունեցել Էթնիկ ազգայնականության վերելքը, կարողանում էին լավ ապրել կողք կողքի, սակայն այդ ժամանակ բախումներ են սկսվում հայերի և մուսուլման ժողովուրդների, հիմնականում տաջիկների, ինչպես նաև փոքրաթիվ ուզբեկների միջև։ Այդ բախումներն ավարտվել են մահացու ելքով։

Սակայն Տաջիկստանի քաղաքացիական պատերազմի սկսվելուց հետո նորանկախ Ուզբեկստանը հանդուրժել և խրախուսել է այդ պատերազմում Տաջիկստանի կողմից աջակցվող ուժերի՝ հիմնականում իսլամիստների դեմ պայքարող հայերին։ Ուստի Ուզբեկստանն ուներ իր սեփական հայ աշխարհազորայինները, որոնք կռվում էին Տաշքենդի կողմում, որը շուտով ճանաչում է ստացնում Ուզբեկստանի քաղաքացիների շրջանում։

Ուզբեկստանը տարանցիկ երկրի ծառայություն է մատուցել 1990-ական թվականներին՝ Արցախյան պատերազմի ողջ ընթացքում, ադրբեջանական զինված ուժերի դեմ մարտնչած հայկական զորքերին զենք, զինամթերք և օժանդակ միջոցներ տեղափոխող հայերի համար։

## Այսօր
Այդ մտերմության շնորհիվ Հայաստանն ու Ուզբեկստանը պաշտոնական կապեր են հաստատել ԽՍՀՄ փլուզումից հետո։ Այդ սերտ հարաբերություններին հաջորդեց այն, որ Ուզբեկստանն ընդունել է երկրի ներսում հայ էթնիկ փոքրամասնությանը, իսկ նրա հայ փոքրամասնությունը երկրում ամենամյա փառատոներ է անցկացնում։ Ուզբեկստանում կան մի քանի հայկական եկեղեցիներ, որոնք երկուսն էլ լավ են ընկալվում հյուրընկալող երկրի կողմից։

Ուզբեկստանին մոտ գտնվող եղբայրական թյուրքական ժողովուրդը՝ Ադրբեջանը, իր մտահոգությունն է հայտնել Ուզբեկստանում հայերի գործունեության կապակցությամբ, որը, ինչպես կարծում էին, նպաստել Է Ուզբեկստանում հակաադրբեջանական քարոզչության տարածմանը։

### Արցախ
Ուզբեկստանը Արցախյան սառը պատերազմի ժամանակ կանգնել է Ադրբեջանի կողքին, բայց զերծ է մնացել Հայաստանի հասցեին քննադատություն հնչեցնելուց՝ փոխարենը երկու կողմերին՝ Հայաստանին ու Ադրբեջանին, կոչ անելով գտնել այդ խնդիրների լուծման ճանապարհը։

## Տես նաև
*Հայերը Կենտրոնական Ասիայում

## Ծանոթագրություններ

Կատեգորիա:Հայ-ուզբեկական հարաբերություններ
Պիեռո Գերարդի

**Պիեռո Գերարդի** (, ), իտալացի բեմադրող նկարիչ և հագուստի դիզայներ։

## Կենսագրություն
Պիեռո Գերարդին ծնվել է 1909 թվականի նոյեմբերի 20-ին, Իտալիայի Տոսկանա մարզի Պոպի քաղաքում։ Ստացել է ճարտարապետի կրթություն։ 1947 թվականից սկսել է աշխատել կինոյում։ 1950-ական թվականների վերջին և 1960-ական թվականների սկզբին նա եղել է Ֆեդերիկո Ֆելինիի ստեղծագործական թիմի մշտական համագործակցողներից մեկը։ Նա համաձայնել է մասնակցել Ֆելլինիի այնպիսի ժապավենների հագուստների դիզայնին և ձևավորմանը, ինչպիսիք են` «Կաբիրիայի գիշերները» (1957), «Բժիշկ Անտոնիոյի գայթակղությունը» նովելները «Բոկկաչչո-70» (1962) և «Ջուլետտան և ոգիները» (1965) ալմանախներում։ Ֆելլինիի «Քաղցր կյանք» и «Ութ ու կես» (1963) ֆիլմերի զգեստների ձևավորման համար Գերարդիին Կինոարվեստի և գիտության ակադեմիան շնորհել է «Օսկար» մրցանակ։

Ֆելլինիից բացի, Պիեռո Գերարդին համագործակցել է նաև իտալացի և արտասահմանյան հայտնի ռեժիսորների հետ, ինչպիսիք են Մարիո Սոլդատին, Լուրի Կոմենչինին, Մարիո Մոնիչելլին, Սիդնի Լյումետը և ուրիշներ։ Նա եղել է Քինգ Վիդորի «Պատերազմ և խաղաղություն» ֆիլմի (Լև Տոլստոյի 1956 թվականի նույնանուն վեպի իտալո-ամերիկյան լայնածավալ էկրանավորում) բեմանկարիչը, որի գլխավոր հերոսներն են եղել Օդրի Հեփբըրնը և Հենրի Ֆոնդան։ Իր հայրենիքում Գերարդին չորս անգամ արժանացել է «Արծաթե ժապավեն» մրցանակին` նկարիչ-բեմադրողի լավագույն աշխատանքի և հագուստների լավագույն ձևավորման համար։

Կինեմատոգրաֆիկ կարիերայի ընթացքում, որպես հագուստի դիզայներ, նկարիչ-բեմադրող, գեղարվեստական ղեկավար և դեկորատոր, մասնակցել է ավելի քան 100 ֆիլմերի ստեղծմանը։ Կինեմատոգրաֆից բացի, Գերարդին աշխատել է նաև թատրոնի նկարիչ։ Մահացել է 1971 թվականի հունիսի 8-ին (61 տարեկանում) Հռոմում։
## Մրցանակներ
* 1962` Օսկար մրցանակ հագուստի լավագույն ձևավորման համար («Քաղցր կյանք»),
* 1962` Արծաթե ժապավեն մրցանակ` բեմադրող նկարչի լավագույն աշխատանքի համար («Քաղցր կյանք»),
* 1964` Օսկար մրցանակ` հագուստի լավագույն ձևավորման համար («Ութ ու կես»),
* 1966` Արծաթե ժապավեն` բեմադրող նկարչի լավագույն աշխատանքի համար  («Ջուլետտան և ոգիները»),
* 1966` Արծաթե ժապավեն` հագուստի լավագույն ձևավորման համար («Ջուլետտան և ոգիները»),
* 1967` Արծաթե ժապավեն` հագուստի լավագույն ձևավորման համար («Բրանկալեոնեի բանակը»)։

## Ծանոթագրություններ

Կատեգորիա:20-րդ դարի իտալացի ճարտարապետներ
Կատեգորիա:Օսկարակիրներ
Կատեգորիա:Իտալացի դիզայներներ
Կատեգորիա:Իտալացի նկարիչներ
Միխայիլ Կոստիլյով

**Միխայիլ Կոստիլյով** (), խորհրդային դիվանագետ, արտակարգ և լիազոր դեսպան։

## Կենսագրություն
ԲՀԿԿ-ի անդամ։ Դիվանագիտական աշխատանքում՝ 1937 թվականից։
* 1937-1942 թվականներին՝ ԽՍՀՄ ներքին գործերի նախարարության կենտրոնական բաժնի աշխատակից։
* 1942-1944 թվականներին՝ Թուրքիայում ԽՍՀՄ դեսպանատան խորհրդական։
* 1944 թվականի մարտի 20-ից մինչև 1945 թվականի ապրիլի 1-ը՝ Իտալիայի կառավարությանն առընթեր, ԽՍՀՄ դիվանագիտական ներկայացուցիչ։
* 1945 թվականի ապրիլի 1-ից մինչև 1954 թվականի փետրվարի 9-ը՝ Իտալիայում ԽՍՀՄ արտակարգ և լիազոր դեսպան է։
* 1954-1956 թվականներին՝ ԽՍՀՄ ԱԳՆ կենտրոնական ապարատի աշխատակից, ԽՍՀՄ ԱԳՆ կոլեգիայի անդամ։
* 1956 թվականի նոյեմբերի 10-շից մինչև 1959 թվականի նոյեմբերկ 10-ը՝ Արգենտինայում ԽՍՀՄ արտակարգ լիազոր դեսպան։
* 1959-1969 թվականներին՝ ԽՍՀՄ ԱԳՆ կենտրոնական բաժնի աշխատակից։

## Մրցանակներ
* Հայրենական պատերազմի 1-ին աստիճանի շքանշան (05.11.1945)
* Աշխատանքային կարմիր դրոշի շքանշան (03.11.1944)

## Ծանոթագրություններ

## Գրականություն
* «Դիվանագիտական բառարան»

## Արտաքին հղումներ
* Կենսագրությունը 1898 - 1991 Կոմունիստական կուսակցության և Խորհրդային միության պատմության տեղեկագրում

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Լենինի շքանշանի ասպետներ
Կատեգորիա:Խորհրդային դիվանագետներ
Կատեգորիա:Հայրենական պատերազմի 1-ին աստիճանի շքանշանակիրներ
Attack

**«Attack»,** ամերիկյան ալտերնատիվ 30 Seconds To Mars խմբի *a Beautiful Lie* ալբոմի առաջին սինգլը։

## Տեսահոլովակ
Տեսահոլովակի ռեժիսորը Փոլ Ֆեդորն է, ով մինչ այդ «*Capricorn*» խմբի համար երգի տեսահոլովակ էր նկարահանել։ Պրեմիերան կայացել է *Fuse TV*-ի *Daily Download* ծրագրում։ *MTV News*-ին տված հարցազրույցում Ջարեդ Լետոն ասել է, որ դրանք «կատաղության առաջին կադրերն են, որոնք դուք կտեսնեք, բայց դրանք պատրաստված են համով։ Մենք դրանով նոր երկիր ենք բացում»։ Տեսահոլովակը նկարահանվել է 2005 թվականի հուլիս և օգոստոս ամիսներին Հոլիվուդի լքված հյուրանոցում, որտեղ խումբը հանդիպում էր թմրամոլներին ու մարմնավաճառներին, ովքեր ինքնակամ բնակություն էին հաստատել հյուրանոցում։ Ֆեդորը մեկնաբանել է. «Կարծում եմ, սա իմ լավագույն տեսանյութերից մեկն է։ Յուրաքանչյուր կադր կատարյալ է ստացվել։ Յուրաքանչյուր կադրում փնտրեք թաքնված հաղորդագրություն»։ Հոլովակը հաջողությամբ ներկայացվել է *Fuse*-ում, *mtvU*-ում,  *MTV2*-ում և *MuchMusic*-ում։

## Կոմպոզիցիաների ցանկ
* **Digital Download**
# *Attack * - 3:08

* **Promo CD single**
# *Attack * - 3:12

* **UK picture disc 7" single**
# *Attack* - 3:09
# *The Fantasy* - 4:29

## Չարթեր

## Ձայնագրման մասնակիցներ
### 30 Seconds to Mars
* Ջարեդ Լետո՝ վոկալ, ռիթմ-կիթառ
* Տոմո Միլիշևիչ՝ սոլո-կիթառ
* Շենոն Լետո՝ հարվածային գործիքներ
* Մեթ Ուոքտեր՝ բաս-կիթառ, ստեղնաշարային գործիքներ, սիթեզատոր

### Այլ մասնակիցներ
* Երգերի հեղինակ՝ Ջարեդ Լետո
* Պրոդյուսեր՝ Ջոշ Աբրահամ և 30 Seconds to Mars
* Ձայնային ռեժիսոր՝ Ռայան Ուիլյամս
* Ձայնային ռեժիսորի օգնական՝ Բրենդոն Բելսկի
* Լրացուցիչ ձայնային ռեժիսոր՝ Բրայան Վիրտու
* Միախառնում՝ Թոմ Լորդ- Էլջը՝  South Beach Studios-ից, Մայամի-Բիչ
* Ասիստենտ՝ Հեմիո Ֆեռնանդեզ
* Վարպետացում՝ Բրայան Հարդները՝  Bernie Grundman Mastering-ից, Հոլլիվուդ

## Ծանոթագրություններ

## Արտաքին հղումներ
* Խմբի պաշտոնական կայքէջ
* 

Կատեգորիա:2005 սինգլներ
Նոա Ջուփ

**Նոա Ջուփ** (, ), բրիտանացի դերասան։ Նկարահանվել է «Գիշերային ադմինիստրատոր» (2016) հեռուստասերիալում, «Հրաշք» (2017), «Սուբուրբիկոն» (2017), «Ֆորդն ընդդեմ Ֆերրարիի» (2019) և այլ ֆիլմերում։

## Վաղ կյանք
Նոա Ջուփը ծնվել է ռեժիսոր Քրիս Ջուփի և դերասանուհի Քեթի Քավանիի ընտանիքում։ Նա ունի կրտսեր քույր և կրտսեր եղբայր։

## Կարիերա
Ջուփն իր դերասանական կարիերան սկսել է 2015 թվականին՝ հայտնվելով «Սարսափելի հեքիաթներ» և «Դաունթոնի աբբայություն» հեռուստասերիալներում։ 2016 թվականին նա նկարահնվել է «Գիշերային ադմինիստրատոր» լրտեսական թրիլերում, ինչպես նաև «Գուդինի և Դոյլ» սերիալում։

2017 թվականին նկարահանվել է «Հիմլերի ուղեղը կոչվում է Հեյդրիխ» ֆիլմում (Երկրորդ համաշխարհային պատերազմի մասին դրամա), հայտնվել է բրիտանական «Բարի գիշեր» ֆիլմում, խաղացել է «Սուբուրբիկոն» սև կատակերգության գլխավոր դերերից մեկը, որի ռեժիսորը Ջորջ Քլունին է, և հայտնվել է «Հրաշք» կատակերգությունում՝ Ջեք Ուիլի՝ Օգգիի լավագուն ընկերոջ դերում։

2018 թվականին նկարահանվել է «Տիտան» գիտաֆանտաստիկ ֆիլմում» և «Հանգիստ տեղ» սարսափ ֆիլմում։ Ջոն Կրասինսկին, որը նկարահանել է «Հանգիստ տեղ» ֆիլմը, Ջուփին դեր է տվել Ջորջ Քլունիի առաջարկով։

2019 թվականին Ջուփը նկարահանվել է «Խելոք տղա» ֆիլմում Շայա Լաբաֆի հետ։ Նույն թվականին Ջուփը նկարահանվել է «Ֆորդն ընդդեմ Ֆերրարիի» ֆիլմում։

2020 թվականին Ջուփը կատարել է Մարկուս Էբոտի դերը «Հանգիստ տեղ 2» ֆիլմում։

## Ֆիլմագրություն
### Ֆիլմեր

### Հեռուստասերիալներ

## Մրցանակներ և անվանակարգեր

## Ծանոթագրություններ

Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Կատեգորիա:21-րդ դարի անգլիացի տղամարդ դերասաններ
Նիկոլայ Լիստոպադով

**Նիկոլայ Լիստոպադով** (, ), խորհրդային և ռուս դիվանագետ։

## Կենսագրություն
1983 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին և անգլերենին։

1983 թվականից զբաղվում է դիվանագիտական գործունեությամբ։

* 1983 թվականից մինչև 1986 թվականը Մյանմայում եղել է ԽՍՀՄ դեսպանատան աշխատակից։
* 1990-1994 թվականներին աշխատել է Մյանմայի ԽՍՀՄ, իսկ 1991 թվականից հետո՝ Ռուսաստանի Դաշնության դեսպանատանը։ Ընդհանուր առմամբ Մյանմայում դեսպանատանն աշխատել է ավելի քան վեց տարի, այդ թվում՝ բիրմաներենից թարգմանիչ։
* 1998 թվականից մինչև 2002 թվականը Նեպալում Ռուսաստանի Դաշնության դեսպանատան աշխատակից։
* 2010 թվականից մինչև 2014 թվականը Չենայում եղել է Ռուսաստանի Դաշնության գլխավոր հյուպատոս։
* 2015 թվականի փետրվարից մինչև 2016 թվականի հուլիսը եղել է Ռուսաստանի Դաշնության արտաքին գործերի նախարարության Ասիայի երկրորդ դեպարտամենտի տնօրենի տեղակալ։
* 2016 թվականի հուլիսի 1-ին Մյանմայում նշանակվել է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 1-ին դասի արտակարգ և լիազոր դեսպանորդ (2012 թվականի հուլիսի 16)
* Արտակարգ և լիազոր դեսպան (2019 թվականի դեկտեմբերի 13)

## Ծանոթագրություններ

## Արտաքին հղումներ
* Նշանմնակման մասին հաղորդագրություն
* Դեսպանատան կայքում

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Իվան Երշով

**Իվան Իվանովիչ Երշով** (, ), ռուս ֆուտբոլիստ, պաշտպան։

## Կարիերա
Ուկրաինական ֆուտբոլի սանը ֆուտբոլով է զբաղվել հինգ տարեկանից Կոմսոմոլսկոե քաղաքի ՕՌՄՊՄԴ-ում, ապա Դոնեցկի օլիմպիական ռեզերվի ուսումնարանում՝ մարզիչ Վիկտոր Զագնոյկոյի մոտ։ Դոնեցկի թիմի հետ դարձել է Ուկրաինայի պատանիների չեմպիոն։ Մեծահասակների մակարդակում սկսել է խաղալ 1997 թվականին Դնեպրոպետրովսկի «Դնեպրի» երկրորդ թիմում։ 1998 թվականի գարնանը հանդես է եկել «Մետալուրգում»։

1998 թվականին տեղափոխվել է Ռուսաստան, ֆիզկուլտուրայի կոլեկտիվների առաջնությունում հանդես է եկել Մոսկվայի «Սպարտակ-Չուկոտկա»  և «Պսկով» ակումբներիի կազմում, 2000 թվականին «Պսկովի» կազմում հանդես է եկել երկրորդ դիվիզիոնում։ Ակումբում լեգեոներների թվի սահմանափակման մասին օրենքի ընդունումից հետո ստացել է ռուսական քաղաքացիություն։

2001 թվականին պայմանագիր է կնքել Նովոռոսիյսկի «Չեռնոմորեցի» հետ, որի կազմում նորամուտը նշել է Ռուսաստանի Պրեմիեր լիգայում 2001 թվականի մարտի 10-ին ԲԿՄԱ-ի դեմ խաղում։ «Չեռնոմորեցի» կազմում 17 հանդիպում է անցկացրել Պրեմիեր լիգայում, մասնակցել է ՈւԵՖԱ-ի 2001/02 գավաթի խաղարկության՝ «Վալենսիայի» դեմ խաղին։ 2002 թվականի սկզբին «Խիմկիում» փորձաշրջան անցնելու ժամանակ վնասվածք էր ստացել և ապաքինվելուց հետո խաղացել է Կրասնոդարի երկրամասի առաջնությունում «Չեռնոմորեցի» դուբլի կազմում։ 2002 թվականի մրցաշրջանի ավարտից հետո հեռացել է Նվոռոսիյսկի ակումբից, հետագայում նրա կազմում հանդես է եկել 2008 և 2010-2012 թվականներին։

XXI դարի առաջին տասնամյակում Երշովը հանդես է եկել նաև Տոլյատիի «Լադայում», Աստրախանի «Վոլգար-Գազպրոմում», Լիպեցկի «Մետալուրգում» Ռուսաստանի առաջին և երկրորդ դիվիզիոններում։

2012 թվականի հունիսին տեղափոխվել է Տուլայի «Արսենալ», ակումբի հետ հասել երկրորդ դիվիզիոնից մինչև Պրեմիեր լիգա։ 2014 թվականի օգոստոսի 17-ին Մոսկվայի «Դինամոյի» դեմ Ռուսաստանի առաջնության չորրորդ տուրի խաղում Երշովը խփել է «Արսենալի» առաջին գոլը Պրեմիեր լիգայում։

2018 թվականի հոկտեմբերի 2-ին հայտարարվել է դոպինգ համար ստուգման դրական արդյունքի մասին (տրիմետազիդինի և մելդոնիի հետքեր)։ Որակազրկվել է 4 տարով։

## Անձնական կյանք
Կինը՝ Նատակյա, որի հետ Իվանը ծանոթացել է Պսկովում։ Ունեն երկու դուստր և որդի։

## Ձեռքբերումներ
;  «Չերնոմորեց»
* Ռուսաստանի երկրորդ դիվիզիոնի «Հարավ» տարածաշրջանի հաղթող
* ՖԱԼ գավաթի հաթող - 2010
;  «Արսենալ»
* Ռուսաստանի երկրորդ դիվիզիոնի «Կենտրոն» տարածաշրջանի հաղթող

## Ծանոթագրություններ

## Արտաքին հղումներ
* 
* 
* 
* Иван Ершов: интервью для Официального журнала ПФК «Арсенал»
* Поматчевая статистика выступлений в России

Կատեգորիա:Արսենալի ֆուտբոլիստներ
Կատեգորիա:Դնեպրի ֆուտբոլիստներ
Կատեգորիա:Մետալուրգ Դոնեցկի ֆուտբոլիստներ
Կատեգորիա:Չերնոմորեցի ֆուտբոլիստներ
Կատեգորիա:Պսկովի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Վոլգարի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Քեթի Քավանի

**Քեթի Քավանի** (, ), իրական անունը՝ **Քեթրին Սառա Քոլինզ** (), անգլիացի դերասանուհի։

## Կենսագրություն
Քեթրին Սառա Քոլինզը ծնվել է 1973 թվականի դեկտեմբերի 12-ին Հյուսիսային Շիլդսեում (Տայն-Էնդ-Ուիր վարչաշրջան), և մեծացել է Բոլթոնում (Մեծ Մանչեսթերի վարչաշրջան)։

## Կարիերա
Քեթին կինոյում նորամուտը նշել է 1997 թվականին՝ «Ուայքլիֆ» հեռուստասերիալի «Օտարները» էպիզոդում մարմնավորելով տիկին Վեսսիի դերը։

## Անձնական կյանք
Քեթին ամուսնացած է կինոռեժիսոր Քրիս Ջուպի հետ։ Ամուսիններն ունեն երեք զավակ․ որդիներ՝ Նոա Ջուպը (ծնվ. 2004) և Ջեյքոբի Ջուպը (ծնվ. 2013 թվականի հուլիսին), և  դուստր՝ Ջեմմա Ջուպ (ծնվ. 2007)։

## Ընտրված ֆիլմագրություն

## Ծանոթագրություններ

## Արտաքին հղումներ

Կատեգորիա:Անգլիացի դերասանուհիներ
Ալհեմեսի

thumb|left|200px|Ալհեմեսի
**Ալհեմեսի** (, ), մունիցիպալիտետ Իսպանիայում, Վալենսիայի գավառի մի մաս, Վալենսիա ինքնավար համայնք։ Մունիցիպալիտետը Ռիբերա Ալթայի շրջանի (կոմարկա) մաս է կազմում։ Ընդգրկում է 41,5 կմ² տարածք։ Բնակչությունը` 28329 մարդ (2010 թվականին)։ Մարզի վարչական կենտրոնից հեռավորությունը 5 կմ է։

## Հայտնի մարդիկ
left|thumb|200px|Մասունքները Բ. Ժոսեֆ Նավալ Գիրբեսը Ալքիմեսիի Սուրբ Ջեյմսի բազիլիկայում
Ալեմեսիում է ծնվել, ապրել, աշխատել և մահացել  Ժոսեֆ Նավալ-Գիրբեսը,  տեղի բնակիչների կողմից պաշտելի հեթանոս, որը օրհնվել է Հռոմեական կաթոլիկ եկեղեցու կողմից։

## Քույր քաղաքներ
* Րյոմ, 

## Բնակչություն

## Ծանոթագրություններ

## Արտաքին հղումներ
* Պաշտոնական կայք
* Instituto Valenciano de Estadística
* Semana de toros de Algemesí
* Página web del Ayuntamiento
* Alpeia 2025 Asociación Juvenil de Rol, Estrategia y Simulación de Algemesí
* Página web de la Societat Musical d'Algemesí

Կատեգորիա:Իսպանիայի քաղաքներ
Կատեգորիա:Վալենսիա ինքնավար համայնքի բնակավայրեր
Կատեգորիա:Համաշխարհային ժառանգություն Իսպանիայում
Կիկկուլի

**Կիկկուլի** (),  ձիաբուծության և ձիավարժության վերաբերյալ տրակտատի հեղինակ, ծագումով Միտաննիից, հավանաբար ծառայել է խուռիների Սուպպիլուլիումաս Ա  թագավորի պալատում։ «*Կիկկուլի Միտանիի երկրից*» տրակտատը, որը գրվել է չորս կավե սալերի վրա, գտնվել է Հատտուսայի ավերակներում։

## Պատմական ակնարկ
Հատտուսայի արխիվում Կիկկուլին ինքն իրեն անվանել է *ašuššani*, որը ստուգաբանորեն կապված է սանսկրիտական aśvaḥ «*ձի*» հետ։ Տեքստը գրված է խեթերեն, պարունակում է մի շարք լրացումներ ուրուրական և միթանյան արիական լեզուներից, հիմնական ձևավորումը միտանյան-արիական լեզվից - թվեր  և կոնյունգացիայի հետ կապված տերմինաբանություն։

Տեքստը մանրամասն նկարագրում է 214 օրվա ընթացքում ձիերի ուսուցման ամբողջական ցիկլը, սակայն մեզ հասած տարբերակը ձախողվում է 184 օրվա ընթացքում։ Անկախ նրանից, թե այդ տեքստը Կիկկուլին ձեռքով է գրել, թե արքայական դպիրների կողմից, անհայտ է, ամեն դեպքում, օտարալեզու բառապաշարի առկայությունը խոսում է այն մասին, որ այն կազմելու պահին ձիաբուծության բազմաթիվ ասպեկտների մասին հեթիթյանների անտեղյակությունն է։ Խեթական թագավորության համար տեքստի կարևորությունը նոր հեթիթական ժամանակաշրջանի սկզբին, Միտանիի, Եգիպտոսի և այլ թագավորությունների հետ անվերջ պատերազմների ժամանակահատվածը ՝ պատերազմի կառքերի ակտիվ օգտագործմամբ, անկասկած է։ Տեքստի ժամանակակից նշանակությունը նույնպես մեծ է, ինչը հնարավորություն տվեց լրացնել Միտանիում հնդեվրոպական հիմքերի մասին մեր տեղեկատվությունը։

## Ծանոթագրություններ

Կատեգորիա:Խուռիներ
Կատեգորիա:Անտիկ դարաշրջանի գրողներ
Մերի Աննա Ֆիցհերբերտ

**Մերի Աննա Ֆիցհերբերտ** (, առաջին ամուսնությամբ՝ Ուելդ, ի ծնե` Սմիթ, ), Ուելսի արքայազն Գեորգի (որն ավելի ուշ դարձել է Գեորգ IV) սիրելին և սիրուհին, որի հետ նա նախքան գահ բարձրանալը գաղտնի ամուսնացել է, սակայն այն անվավեր է ճանաչվել` այն ժամանակվա Անգլիայի քաղաքացիական օրենսդրության համաձայն, մինչև որ նա գահ է բարձրացել։

## Կենսագրություն
Ծնվել է Շրոփշիր կոմսությունում գտնվող Տոնգա քաղաքում։ Նա բարոնետ Ջոն Սմիթի ընտանիքի ավագ զավակն էր։ Կրթությունն ստացել է Փարիզի մենաստանում։ 1775 թվականին ամուսնացել է հարուստ կաթոլիկ Ուելդի հետ, որը հարսանիքից ընդամենը երեք ամիս անց մահացել է` նախքան կտակ կազմելը։ Չունենալով ապրուստի միջոց՝ Ֆիցհերբերտն ստիպված է եղել նոր ամուսնություն փնտրել և երեք տարի անց ամուսնացել է Ջեյմս Ֆիցհերբերտի հետ։ 1781 թվականին նա այրիացել է։ Շուտով նրան հաջողվել է ընկել Լոնդոնի բարձր հասարակություն, իսկ 1784 թվականին ծանոթացել է արքայազն Գեորգի հետ, որը վեց տարով երիտասարդ էր նրանից։

Սիրահարվելով նրան՝ արքայազնը 1785 թվականին գաղտնի պսակադրվել է` անտեսելով Ֆոքսի խորհուրդը, որը մատնանշել է այս ամուսնության անօրինականությունն ու անհարմարությունը գահաժառանգի համար, մանավանդ, որ Ֆիցհերբերտը կաթոլիկ էր։ Երբ այս ամուսնության մասին հարցը ծագել է խորհրդարանում, Գեորգը հերքել է դրա գոյությունը և, հնազանդվելով հոր պահանջներին, ամուսնացել Կարոլինա Բրաունշվայգցու (1795) հետ, որից շուտով բաժանվել և Ֆիցհերբերտի հետ ապրել է ևս 10 տարի. վերջնականապես նրա հետ հարաբերությունները խզվել են 1806 թվականին։ Նրա մահից հետո՝ 1804 թվականից ի վեր, նա ապրել է Քեմփթաուն քաղաքի Սբ. Հովհաննես եկեղեցու մոտ և Վիլհելմ IV-ից ստացել կենսաթոշակ, որը նրան մեծ հարգանքով է վերաբերվել։ Ըստ որոշ տեղեկությունների՝ նա թագավորից երկու երեխա է ունեցել, սակայն դա ապացուցված չէ։

## Ծանոթագրություններ

## Գրականություն
* 

## Արտաքին հղումներ
* Մերի Աննա Ֆիցհերբերտի հոդվածը *Encyclopedia Britannica*-ում 

Կատեգորիա:Թագավորների սիրուհիներ
Կատեգորիա:19-րդ դարի անձինք
Կատեգորիա:18-րդ դարի անձինք
Կատեգորիա:18-րդ դարի բրիտանացիներ
A Beautiful Lie

**«A Beautiful Lie»,** ամերիկյան ալտերնատիվ 30 Seconds To Mars խմբի *A Beautiful Lie* ալբոմի չորրորդ սինգլը։

## Թողարկման պատմություն
2007 թվականի մայիսի 2-ին 30 Seconds To Mars-ի պաշտոնական կայքում հայտարարվեց a Beautiful Lie ալբոմի չորրորդ սինգլի թողարկման մասին, սակայն խումբն իր երկրպագուներին տրամադրեց երգի ընտրության հնարավորություն, քանի որ իրենք՝ երաժիշտները, չկարողացան կողմնորոշվել «A Beautiful Lie»-ի և «The Fantasy»-ի միջև ընտրության հարցում. երկու երգն էլ պարունակում էին խմբի համար կարևոր գաղափարներ, որոնք նրանք կցանկանային հասցնել լսարանին։ Սինգլը լույս չի տեսել աշխարհի բոլոր երկրներում, սակայն այն բավական հաջող է եղել և զբաղեցրել է 37-րդ հորիզոնականը U.S. Modern Rock charts-ում։

## Տեսահոլովակ
EMI Japan-ի տեղեկատվության համաձայն՝ սկզբում «A Beautiful Lie» տեսահոլովակը պետք է նկարահանվեր Ալյասկայում և Հյուսիսային բևեռում, սակայն նկարահանումներն անցկացվել են Գրենլանդիայում 2007 թվականի օգոստոսին։ Ջարեդ Լետոն հայտարարել է, որ տեսահոլովակը «էկոլոգիապես մաքուր» է, իսկ վաճառքից ստացված եկամուտները փոխանցվել են բնապահպանական բարեգործական հիմնադրամին։ Տեսահոլովակը բաղկացած է Գրենլանդիայի բնանկարների և  այսբերգի գագաթին երգ կատարող խմբի տեսարաններից այսբերգի տեսահոլովակի ոճաբանությունը հիշեցնում է վավերագրական ֆիլմ՝ ուշադրություն հրավիրելով գլոբալ տաքացման խնդ8in: Տեսանյութը պարունակում է նաև շրջակա միջավայրի արտանետումների թաքնված կադրեր, մահացած կենդանիների և սպիտակ խաչերի գերեզմանների տեսարաններ։ Ռեժիսոր Է դարձել Ջարեդ Լետոն (մանկական գրքի բնույթի՝ Անգակոկ Պանիպակ կեղծանունով)

Հունվարի 28-ին տեսանյութը հայտնվել է MySpace-ում, իսկ ավելի ուշ՝ MTV-ում։

## Կոմպոզիցիաների ցանկ
* **Standard**
# *A Beautiful Lie (Single Shot)* — 4:05
# *A Beautiful Lie (Half Caf)* — 3:50

* **US (CD)**
# *A Beautiful Lie (Single Shot)* — 4:05

## Չարթեր

## Ծանոթագրություններ

## Արտաքին հղումներ
* Խմբի Պաշտոնական կայք
* Պաշտոնական էջը MySpace-ում

Կատեգորիա:2005 ալբոմներ
Կատեգորիա:Ալբոմներ այբբենական կարգով
Կատեգորիա:Անգլալեզու ալբոմներ
Ալեքսանդր Եվստաֆև

**Ալեքսանդր Անդրևիչ Եվստաֆև** (, ), ռուս ֆուտբոլիստ, կիսապաշտպան և հարձակվող։ 2005 թվականին հրավիրվել է Ռուսաստանի օլիմպիական հավաքական։

## Ակումբային կարիերա
9 տարեկանից սկսել է ֆուտբոլով զբաղվել «Պրիմորեց» մարզադպրոցում, նրա առաջին մարզիչը եղել է Վ. Բուտոմոն։ Պրոֆեսիոնալ կարիերան Ալեքսանդրն սկսել է 2003 թվականին երկրորդ դիվիզիոնում հանդես եկող «Զենիթ-2» թիմի կազմում (61 խաղ, 9 գոլ)։ Երկու տարի անց նա «Զենիթում» հանդես է եկել երկրորդ կազմերի մրցաշարում (35 խաղ, 11 գոլ)։ 2007 թվականի սկզբին Եվստաֆևը վարձավճարով տեղափոխվել է մերձմոսկովյան «Խիմկի», սակայն հուլիսին «Խիմկին» գնել է խաղացողի իրավունքները։ Ակումբի հետ միասին կարողացել է նվաճել 2006 թվականի առաջնության Առաջին դիվիզիոնի փոքր ոսկե մեդալներ։ Հաջորդ մրցաշրջանում, որը «Խիմկին» անցկացրել է Պրեմիեր լիգայում, Եվստաֆևը մասնակցել է 18 հանդիպման և խփել 3 գոլ։ 2008 թվականին Պրեմիեր լիգայում անցկացրած 8 խաղ անցկացնելուց հետո նա նույն տարվա հուլիսին վարձավճարով տեղափոխվել է Կալինինգրադի «Բալթիկա» (19 խաղ, 2 գոլ)։ 2009 թվականի մարտին փորձաշրջան է անցել կիպրոսյան «Նոետա» ակումբում Այանապա քաղաքից։ Շուտով հայտավորվել է Նովոտրոիցկի «Նոստայում», որը մրցաշրջանի արդյունքներով լքել է առաջին դիվիզիոնը։ 2012-2013 թվականներին հանդես է եկել «Ռուս» ակումբում։ 2016 թվականից հանդես է գալիս սիրողական մակարդակում («Մետալուրգ-ԲՄՌ», Բոկսիտոգորսկի շրջան՝ Լենինգրադի մարզի առաջնություն,«ՍՏԴ Պետրովիչ»՝ Սանկտ Պետերբուրգի առաջնություն)։

## Ձեռքբերումներ
* Առաջին դիվիզիոնի հաղթող – 2006

## Ծանոթագրություններ

## Արտաքին հղումներ
* 
* 

Կատեգորիա:Դինամո Սանկտ Պետերբուրգի ֆուտբոլիստներ
Կատեգորիա:Զենիթի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տյումենի ֆուտբոլիստներ
Դմիտրի Եսին

**Դմիտրի Ալեքսանդրովիչ Եսին** (, ), ուկրաինացի ֆուտբոլիստ, կիսապաշտպան։ Ունի Ռուսաստանի քաղաքացիություն։

## Կենսագրություն
Մոսկվայի «Սպարտակի» և Դոնեցկի «Շախտյորի» սան է։ Հանդես է եկել «Շախտյոր-2»ում և «Շախտյոր-3» ակումբներում։ 2002 թվականին տեղափոխվել է Մարիուպոլի «Իլիչյովեց»։

Ուկրաինայի Բարձրագույն խմբում նորամուտը նշել է 2002 թվականի ապրիլի 21-ին Սիմֆերոպոլի «Տավրիայի» դեմ խաղում (3:1)։ 2004 թվականի հուլիսի 15-ին ՈՒԵՖԱ-ի գավաթի խաղարկության որակավորման 1-ին փուլում նորամուտը նշել է Երևանի «Բանանցի» դեմ խաղում (2:0)։ 2004 թվականի հուլիսի 29-ին անցկացված հաջորդ արտագնա խաղում գրավել է «Բանանցի» դարպասը (2:0)։

2008 թվականի փետրվարին տեղափոխվել է Պոլտավայի «Վորսկլա», 100 000 եվրոյով։ 2009 թվականի մայիսի 31-ին թիմի հետ նվաճել է Ուկրաինայի գավաթը․ եզրափակչում «Վորսկլան» հաղթել է Դոնեցկի «Շախտյորին» (1:0)։

2009 թվականի հուլիսի 11-ին մասնակցել է Ուկրաինայի Սուպերգավաթի խաղին, որտեղ Պոլտովայի թիմը պարտվել է Կիևի «Դինամոյին» 11 մետրանոցներով (4:2, հիմնական ժամանակ՝ 0:0)։

2017/18 մրցաշրջանում հանդես է եկել Մարիուպոլի «Յարուդ» ակումբում։

## Անձնական կյանք
Ամուսնացած է, ունի որդի՝ Դեմյան։

## Վիճակագրություն

## Ծանոթագրություններ

## Արտաքին հղումներ
* 
* 
* 

Կատեգորիա:Շախտյոր Դոնեցկի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Վորսկլայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ուկրաինացի ֆուտբոլիստներ
Կատեգորիա:Ուկրաինացի ֆուտբոլային մարզիչներ
Capricorn

**«Capricorn (A Brand New Name)»**, ամերիկյան 30 Seconds To Mars ռոք խմբի համանուն ալբոմի առաջին սինգլը։

## Կոմպոզիցիաների ցանկ
* **Standard**
# *Capricorn (Radio Edit)* — 3:50
# *Capricorn (A Brand New Name)* — 3:53 (album version)

* **US (CD)**
# *Capricorn (A Brand New Name)* — 3:53 (album version)
# *End of the Beginning* — 4:39

* **UK (CD)**
# *Capricorn (A Brand New Name)* — 3:53 (album version)
# *Phase 1:Fortification* — 5:00

* **Enchanced CD**
# *Capricorn (Radio Edit)* — 3:50
# *Capricorn (A Brand New Name)* — 3:53 (album version)
# *Phase 1:Fortification* — 5:00
# *Capricorn (A Brand New Name)* — 4:00 (video)

## Չարթեր

## Ձայնագրման մասնակիցները
### 30 Seconds to Mars
* Ջարեդ Լետո՝ վոկալ, կիթառ, բաս-կիթառ, սիթեզատոր, երաժշտական ծրագրավորում
* Շենոն Լետո՝ հարվածային գործիքներ

### Լրացուցիչ անձնակազմ
* Ռենն Հոկի՝ լրացուցիչ սինթեզատոր
* Բոբ Էզրին և Բրայան Վիրտու՝ երաժշտական պրոդյուսերներ
* Ձայնագրություն՝ Cherokee Studios, Sunset Sound, Լոս-Անջելես և Ձայնի արվեստի և գիտության զարգացման կենտրոն
* Բրայան Վիրտու՝ հնչունային ռեժիսոր
* Թոմ Բեյքեր (Precision Mastering, Hollywood, CA)՝ վարպետացում

## Ծանոթագրություններ

## Արտաքին հղումներ
* Խմբի պաշտոնական կայք
* 
* 
* 

Կատեգորիա:2002 սինգլներ
Կատեգորիա:30 Seconds To Mars սինգլներ
Մինա Օխտման

**Մինա Օխտման** (, ), ամերիկացի իմպրեսիոնիստ նկարչուհի, նկարիչ Լեոնարդ Օխտմանի կինը, ամուսնու հետ ապրել է *Cos Cob Art Colony* արվեստի գաղութում և աշխատել հիմնականում ջրաներկերով։

## Կենսագրություն
Ծնվել է 1862 թվականի մարտի 28-ին Նյու Հեմփշիր նահանգի Լակոնիա քաղաքում։
250px|մինի|Լեոնարդ Օխտման.Երեկոյան լամպը
1886 թվականին մեկնել է Նյու Յորք՝ Նյու Յորքի ուսանող նկարիչների լիգայում սովորելու գեղանկարչություն։ Նրա ուսուցիչը եղել է Կենոն Քոքսը։ 1891 թվականին Մինան ամուսնացել է Լեոնարդ Օխտմանի հետ և նրանք բնակություն են հաստատել Կոս Կոբ քաղաքի գեղարվեստի գաղութում։ Այնտեղ նրանք 1910 թվականին կազմակերպել են ամառային ստեղծագործական դպրոց։ Լեոնարդի և Մինայի տունը հայտնի է եղել որպես *Greyledge* և գրավչության կենտրոն է ծառայել տեղական նկարիչների համար։

Մինա Օխտմանը եղել է *National Association of Women Artists* ասոցիացիայի անդամ, ինչպես նաև մասնակցել է ջրաներկային մի շարք միավորումների։

Մահացել է 1924 թվականի ապրիլի 11-ին։ Նրա աղջիկը` Դորոթին (,  1892-1971) գեղանկարչություն սովորել է ծնողների մոտ և դարձել նկարիչ, որը նկարում է նատյուրմորտներ։

## Ծանոթագրություններ

## Արտաքին հղումներ
* Մինա Օխտման (1862-1924) 
* Կոս Կոբի Օխտմանները 
* Նկարիչների ստորագրություններ՝ Մինա Ֆոնդա Օխտման 

Կատեգորիա:Ամերիկացի նկարիչներ
Կատեգորիա:19-րդ դարի ամերիկացի նկարիչներ
Կատեգորիա:20-րդ դարի նկարիչներ
Կատեգորիա:Ամերիկացի նկարչուհիներ
Սերգեյ Լոբանով

**Սերգեյ Լոբանով** (, ), խորհրդային և ռուս դիվանագետ։

## Կենսագրություն
1976 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։

1989 թվականից զբաղվում է դիվանագիտական գործունեությամբ։

* 1993 - 1997 թվականներ՝ Կալկաթայում Ռուսաստանի Դաշնության գլխավոր հյուպատոսության հյուպատոս-խորհրդական։
* 1997 - 2002 թվականներ՝ Ռուսաստանի Դաշնության դաշնային սուբյեկտների, խորհրդարանի և հասարակական-քաղաքական կազմակերպությունների հետ կապերի դեպարտամենտի խորհրդական, ավագ խորհրդական, բաժնի պետ, գլխավոր խորհրդական։
* 2002 - 2007 թվականներ՝ Գանայում Ռուսաստանի դեսպանատան խորհրդական-դեսպանորդ։
* 2007 - 2008 թվականներ՝ Ռուսաստանի արտաքին գործերի նախարարության անվտանգության դեպարտամենտի բաժնի պետ։
* 2008 - 2011 թվականներ՝ Ռուսաստանի արտաքին գործերի նախարարության անվտանգության դեպարտամենտի տնօրենի տեղակալ։
* 2011 թվականի մարտի 15-ից մինչև 2019 թվականի հունվարի 15-ը Կենտրոնաաֆրիկյան Հանրապետությունում եղել է Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է, ունի մեկ դուստր։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2005 թվականի հուլիսի 15)
* 1-ին դասի արտակարգ և լիազոր դեսպանորդ (2014 թվականի հունիսի 4)
* Արտակարգ և լիազոր դեսպան (2018 թվականի դեկտեմբերի 28)

## Ծանոթագրություններ

## Արտաքին հղումներ
* Կենսագրություն Կենտրոնական Աֆրիկյան Հանրապետությունում Ռուսաստանի դեսպանատան կայքում 
* Ռուսաստանի ԱԳՆ

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Սեմ Անդերսոն

** Սեմ Անդերսոն** (, ), ամերիկացի դերասան, առավել հայտնի է «Ֆորեսթ Գամփ», «Կորուսյալները», ինչպես նաև  ««Անգել» հեռուստասերիալում կատարած դերերով։

## Կենսագրություն և կարիերա
Սեմ Անդերսոնը ծնվել է 1945 թվականի մայիսի 13-ին Ուոպետոնում (Հյուսիսային Դակոտա, ԱՄՆ)։ Ավարտել է Հյուսիսային Դակոտայի համալսարանը Գրանդ Ֆոկսում։ ԱՄՆ-ի գրողների միության անդամ է։

Հեռուստատեսությունում է 1978 թվականից, ակտիվորեն նկարահանվել է հեռուստասերիալներում։ Ամենահյտնի դերը եղել է Պարոն Գորպլի դերը՝ «Անծանոթը» հեռուստասերալում։ Նաև նկարահանվել է «Կորուսյալները» հեռուստասերիալում, խաղալով Բերնարդ Նեդլերի դերը։

Դերասանի առաջին աշխատանքը կինոյում եղել է 1995 թվականին՝ «Հրել և շպրտել» ֆիլմում, որտեղ հանդես է եկել Ռեյա Բերգի դերում։ Սեմ Անդերսոնի դերերից են Հյու Հենկոկը՝ «Ֆորեսթ Գամփ» (1994) ֆիլմում, Չարլզ Փեթնը՝ «Չուվակի» (2002) ֆիլմում և Ջորջը՝ «Հմայության դասընթացներ» (2004) ֆիլմում։

1970-ական թվականներ սկզբին նա դրամա է դասավանդել Կալիֆոռնիա նահանգի Լակաստեր քաղաքի Անթելոպայի հովտի քոլեջում։

Նա և իր կինը երկվորյակների ծնողներ են։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Մաքսիմ Ժավներչիկ

**Մաքսի́մ Անատո́լևիչ Ժավներ́չիկ** (, ), բելառուս ֆուտբոլիստ, պաշտպան։ Բելառուսի հավաքականի խաղացող։

## Կարիերա
### Ակումբային
ԴՅՈՒՍՇ Սոլիգորսկ քաղաքի սան է։ Առաջին մարզիչը Լեոնիդ Նիկոլայի Վասիլենկոն է։ Պրոֆեսիոնալ կարիերան սկսել է 2003-ին հարազատ Սոլիգորսկից «Շախտյորում», որտեղ 22 հանդիպում է անցկացրել փոխարինող կազմում։ 2004 թվականին տեղափոխվել է Բորիսովի ԲԱՏԷ ակումբ, որի կազմում խաղացել է մինչև 2008 թվականի վերջը՝ այդ ընթացքում թիմի հետ դառնալով Բելառուսի երեք անգամ չեմպիոն, մեկ անգամ գավաթակիր և երկու անգամ եզրափակչի մասնակից, մասնակցել է Չեմպիոնների լիգայի 2008/09 խմբային մրցաշարին։

2009 թվականի հունվարի 20-ին չորս տարվա պայմանագիր կնքեց «Կուբանի» հետ, որի հիմնական կազմում նորամուտը նշեց մայիսի 3-ին՝ փոխարինման դուրս գալով «Խիմկիի» դեմ արտագնա խաղի 2-րդ խաղակեսում։ Նույն խաղում, խաղադաշտ դուրս գալուց 10 րոպե անց, իր առաջին գոլն է խփել նաև «Կուբանում»։ «Կուբանի» կազմում այդ մրցաշրջանում մասնակցել է 20 հանդիպման, որոնցում խփել է 1 գոլ, ինչպես նաև 1 խաղ է խաղացել Ռուսաստանի գավաթի խաղարկությունում և 5 անգամ խաղացել է ակումբի երիտասարդական կազմում։ 2010-ի մրցաշրջանում անցկացրել է 33 հանդիպում,խփել է 1 գոլ և դարձել Ռուսաստանի Առաջին դիվիզիոնի հաղթող թիմի հետ։ Բացի այդ, 1 հանդիպում է անցկացրել երկրի գավաթի խաղարկությունում։ 2012թ. մարտի 1-ին երկարաձգեց պայմանագիրը «Կուբանի» հետ։

2015 թվականի հունվարի 12-ին կրկին պայմանագիր է կնքել ԲԱՏԷ-ի հետ։ Բորիսովի ակումբի կազմում անցկացրել է 3,5 մրցաշրջան։ 2017 թվականի հուլիսի 31-ին ԲԱՏԷ-ի և Ժավներչիկի պայմանագիրը կողմերի համաձայնությամբ դադարեցվել է։

Հուլիսի 31-ին պայմանագիր է կնքել Մինսկի «Դինամոյի» հետ։

2019 թվականի փետրվարի սկզբին հայտարարել էր ֆուտբոլիստի կարիերան ավարտելու մասին։

### Հավաքականում
2011 թվականի հունվարի վերջին Մաքսիմը հրավիրվել էր Բելառուսի ազգային հավաքականի գլխավոր մարզիչ Բեռնդ Շտանգին՝ մասնակցելու Թուրքիայում կայանալիք ուսումնամարզական հավաքին և փետրվարի 9-ին Ղազախստանի հավաքականի հետ ընկերական հանդիպմանը։ 2011-ի մարտի 29-ին հավաքականում նորամուտը նշեց Թուրքիայի Անթալիայում Կանադայի դեմ ընկերական խաղում (0։ 1)։

## Ձեռքբերումներ
; ԲԱՏԷ
* Բելառուսի չեմպիոն (5) - 2006, 2007, 2008, 2015, 2016
* Բելառուսի Գավաթի դափնեկիր (2) - 2005/06, 2014/15
* Բելառուսի Սուպերգավաթի դափնեկիր (3) - 2015, 2016, 2017 
* Բելառուսի Գավաթի եզրափակչի մասնակից (3) - 2004/05, 2006/07, 2015/16

; «Կուբան»
* Ռուսաստանի առաջին դիվիզիոնի հաղթող (1) - 2010
* Ռուսաստանի Գավաթի եզրափակչի մասնակից - 2014/15

## Ծանոթագրություններ

## Արտաքին հղումներ
* Профиль на официальном сайте ФК «Динамо» Минск 
* Профиль игрока на сайте ФК «Кубань»
* Профиль и статистика на сайте ФК БАТЭ 
* Максим Жавнерчик: «О сборной пока не думаю». Интервью на сайте football.by
* Статья об игроке и подробная статистика выступлений за «Кубань» в сезоне 2010 года

Կատեգորիա:Կուբանի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:ԲԱՏԷ-ի ֆուտբոլիստներ
Կատեգորիա:Դինամո Մինսկի ֆուտբոլիստներ
Կատեգորիա:Բելառուսի հավաքականի ֆուտբոլիստներ
Դմիտրի Լոբաչ

**Դմիտրի Լոբաչ** (, ), խորհրդային և ռուս դիվանագետ։

## Կենսագրություն
1985 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։

1985 թվականից զբաղվում է դիվանագիտական գործունեությամբ։

* 2002 թվականից մինչև 2005 թվականը Նյու Յորքում եղել է ՄԱԿ-ի Ռուսաստանի Դաշնության մշտական ներկայացուցչության ավագ խորհրդական։
* 2006-2012 թվականներին եղել է Ռուսաստանի արտաքին գործերի նախարարության առաջին դեպարտամենտի տնօրենի տեղակալ։
* 2012 թվականի հոկտեմբերի 19-ից մինչև 2017 թվականի մայիսի 23-ն Անգոլայում և Սան Տոմե և Պրինսիպիում եղել է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2008 թվականի ապրիլի 23)
* 1-ին դասի արտակարգ և լիազոր դեսպանորդ (2015 թվականի օգոստոսի 25)

## Ծանոթագրություններ

## Արտաքին հղումներ
* Ռուսաստանի ԱԳՆ

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Ինյացիո Վիսկո

**Ինյացիո Վիսկո** (, ), իտալացի տնտեսագետ, Իտալիայի բանկի կառավարիչ (2011)։

## Կենսագրություն
Ծնվել է Նեապոլում 1949 թվականի նոյեմբերի 21-ին, 1971 թվականին ավարտել է Հռոմի Լա Սապիենցա համալսարանը՝ «Տնտեսություն և առևտուր» մասնագիտությամբ, 1972 թվականին սկսել է աշխատել Իտալիայի բանկում և ստաժավորման համար մեկնել Փենսիլվանիայի համալսարան, որտեղ 1974 թվականին ստացել է արվեստի մագիստրոսի աստիճան (Master of Arts), իսկ 1981 թվականին՝ տնտեսագիտության գծով փիլիսոփայության դոկտորի աստիճան։ 1974 թվականին վերադարձել է Իտալիա, աշխատել է Իտալիայի բանկի (Servizio Studi) հետազոտական ծառայությունում, իսկ 1990 թվականին գլխավորել է այն։

Դասավանդել է «Լա Սապիենցա» համալսարանում էկոնոմետրիկա (1983-1985) և քաղաքատնտեսություն (1989)։ European Economic Review-ում եղել է խմբագրի օգնական (1986-1991), Էնրիկո Մատտեի անվան հիմնադրամի գիտական կոմիտեների անդամ (1994-2001), Ռաֆայելե Մատտիոլիի անվան դասընթացների (1996-2004) և ISAE-ի դասընթացների անդամ։

Եղել է Տնտեսական համագործակցության և զարգացման կազմակերպության տնտեսական դեպարտամենտի ավագ տնտեսագետ և տնօրեն (1997-2002)։ Իտալիայի բանկի արտասահմանյան գործառնությունների գծով տնօրեն (2004-2006), տնտեսական հետազոտությունների գծով տնօրեն (2006-2007) և գլխավոր տնօրենի տեղակալ (2007-2011), 2011 թվականին նշանակվել է Իտալիայի բանկի կառավարիչ։

2017 թվականին Իտալիայի բանկի բարձրագույն խորհուրդը հաստատել է Վիսկոյի թեկնածությունը լիազորությունների նոր ժամկետի համար, 2017 թվականի հոկտեմբերի 27-ին Նախարարների խորհուրդը բազմօրյա քննարկումներից հետո համաձայնել է այդ հանձնարարականի հետ նիստի ժամանակ՝ նախկին վարչապետ Մատտեո Ռենցիի կողմնակից չորս նախարարների՝ կառավարության քարտուղար Մարիա Էլենա Բոսկիի, առողջապահության նախարար Բեատրիչե Լորենցինի, գյուղատնտեսության նախարար Մաուրիցիո Մարտինի և սպորտի նախարար Լուկա Լոտտիի բացակայությամբ։ Նույն օրը Իտալիայի նախագահ Մատարելլան հրամանագիր է ստորագրել Վիսկոյին նշանակելու մասին։

## Մրցանակներ
«Իտալիայի Հանրապետությանը մատուցած ծառայությունների համար» շքանշանի հինգ աստիճանների ասպետ՝
* 70px Ասպետ (1991 թվականի հունիսի 2)
* 70px Սպա (1993 թվականի դեկտեմբերի 27)
* 70px Կոմանդոր (2002 թվականի հունիսի 2)
* 70px Մեծ սպա (2007 թվականի հունիսի 2)
* 70px Մեծ խաչի ասպետ (2011 թվականի հոկտեմբերի 25)

## Ծանոթագրություններ

## Արտաքին հղումներ
* 

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Իտալացի տնտեսագետներ
Կատեգորիա:Հռոմի Սապիենզա համալսարանի շրջանավարտներ
Ալեքսանդր Պոդոլյակ

**Ալեքսանդր Իվանովիչ Պոդոլյակ** (, ), խորհրդային և ռուս ֆուտբոլիստ, կիսապաշտպան։

## Կենսագրություն
Կուրսկի թիվ 3 ՄՊՄԴ-ի և «Սչյոտմաշ» սիրողական թիմի սան է։ 1983-1987 թվականներին խաղացել է Կուրսկի «Ավանգարդի» կազմում, անցկացրել է 122 հանդիպում, խփել 23 գոլ։ 1988 թվականին տեղափոխվել է «Կուբան», որտեղ անցկացրել է 18 խաղ և խփել 1 գնդակ, որից հետո նույն թվականին համալրել է Մոսկվայի «Լոկոմոտիվի» շարքերը, որտեղ խաղացել է ԽՍՀՄ Բարձրագույն լիգայի 6 հանդիպումներում։

1989 թվականին վերադարձել է «Ավանգարդ», 21 խաղում խփել է 4 գոլ, որից հետո վերադարձել է «Կուբան», որտեղ էլ ավարտել է մրցաշրջանը՝ անցկացնելով 19 խաղ և խփելով 2 գոլ։ 1990-ի մրցաշրջանը սկսել է «Կոտայքում», խաղացել է 29 հանդիպում, որոնցում աչքի է ընկել 6 գոլով, որից հետո կրկին վերադարձել է «Կուբան», որտեղ այդ տարի անցկացրել է 8 հանդիպում և խփել 1 գնդակ։

1991 թվականին տեղափոխվել է Վորոնեժի «Ֆակել», խաղացել 10 հանդիպում, որից հետո կրկին վերադարձել է «Կուբան», որի կազմում այդ տարի անցկացրել է 24 հանդիպում։
 
1992 թվականի մրցաշրջանը սկսեց սլավոնական «Նիվայում», խաղաց 1 խաղ, որից հետո վերջին անգամ վերադարձավ «Կուբան», որտեղ էլ ավարտեց մրցաշրջանը՝ նորամուտը նշելով Ռուսաստանի բարձրագույն լիգայում, որտեղ անցկացրեց 24 հանդիպում։

Պրոֆեսիոնալ կարիերայի ավարտից հետո շարունակել է զբաղվել ֆուտբոլով սիրողական մակարդակով, գլխավորել է «Հաշիվմաշ Եդինայա Ռոսիա» վետերանների թիմը։

## Անձնական կյանք
Կան երեք եղբայրներ՝ Վալերի, Օլեգ (բլիզնեց) և Յուրին, որոնք նույնպես ֆուտբոլիստներ են եղել, միասին խաղացել են «Ավանգարդում»։ Որդին Ալեքսանդր և եղբորորդին Իվան, նրանք նույնպես ֆուտբոլիստներ են։

## Ծանոթագրություններ

## Արտաքին հղումներ
* 

Կատեգորիա:Ավանգարդի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Կոտայքի ֆուտբոլիստներ
Կատեգորիա:Կուբանի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆակելի ֆուտբոլիստներ
Լուկա Լոտտի

**Լուկա Լոտտի** (, ), իտալացի քաղաքական գործիչ, Իտալիայի սպորտի նախարարը (2016-2018)։

## Կենսագրություն
2001 թվականին ավարտել է Էմպոլիի Պոնտորմոյի գիտական վարժարանը, հետագայում ավարտել է Ֆլորենցիայի համալսարանի Չեզարե Ալֆիերիի անվան քաղաքագիտության դպրոցը։

Եղել է «Կաթոլիկ գործողություն» կաթոլիկ կազմակերպության և «Մարգարիտկա» կուսակցության անդամ։ 2005 թվականին, լինելով կոմունալ խորհրդի անդամ, պատահաբար ծանոթացել է Ֆլորենցիայի նահանգի վարչակազմի այն ժամանակվա ղեկավար Մատեո Ռենցիի հետ (Ռենցին մտել է կոմունալ խորհրդի շենք Մոնտելուպո Ֆյորենտինոյի կերամիկայի տոնավաճառի ճանապարհին, չիմանալով ճանապարհը դեպի իր ճանապարհորդության վերջնական նպատակը, և Լոտտին նրան տարել է իր «Գոլֆ»), իսկ հաջորդ օրը Ռենցին նրան հրավիրել է իր թիմ։

2013 թվականի հունիսի 5-ին դեմոկրատական կուսակցության ազգային քարտուղարությունում տեղական կուսակցական կազմակերպությունների հետ կապերի համար նշանակվել է պատասխանատու, 2013 թվականի դեկտեմբերի 9-ին նշանակվել է կազմակերպչական հարցերի պատասխանատու և քարտուղարության ազգային համակարգող։

2013 թվականին Իտալիայի Տոսկանայի 12-րդ ընտրատարածքից ընտրվել է պատգամավորների պալատ։

2014 թվականի փետրվարի 28-ին նշանակվել է Ռենցիի կառավարության աշխատակազմի կրտսեր պետքարտուղար՝ կառավարության տեղեկատվության և հասարակայնության հետ կապերի և հրատարակչական գործի բնագավառում ունեցած պարտականություններով, ինչպես նաև զբաղեցրել է տնտեսական ծրագրավորման միջնախարարական կոմիտեի քարտուղարի պաշտոնը։

2016 թվականի դեկտեմբերի 12-ին նշանակվել է Ջենտիլոնիի կառավարության առանց պորտֆելի նախարար՝ որպես սպորտի ոլորտի պատասխանատու։

2016 թվականի դեկտեմբերի 23-ին «*il Fatto Quotidiano*» թերթը հաղորդագրություն է հրապարակել Լուկա Լոտտիին Պետական գույքի կառավարման Consip ընկերությունում կոռուպցիայի հետաքննության մեջ ներգրավելու մասին՝ հետաքննության գաղտնիքի հրապարակման և օժանդակման մեղադրանքով։ Թերթի պնդմամբ՝ Լոտտիի դեմ ցուցմունք է տվել Տոսկանայի տարածաշրջանային կառավարության նախկին անդամ Լուիջի Մարոնին, որին նախկին վարչապետ Մատտեո Ռենցին ներկայացրել է Consip-ի ղեկավարություն։ Լոտտին իր Ֆեյսբուքյան էջում կտրականապես հերքել է բոլոր մեղադրանքները, իսկ դատախազությունը պաշտոնապես չի հաստատել մամուլի տեղեկատվությունը։ 2017 թվականի մարտի 1-ին հայտնի է դարձել, որ գործարար Ալֆրեդո Ռոմեոն ձերբակալվել է «Consip» գործով, և Լուկա Լոտտին պաշտոնապես ընդգրկել է կասկածվողների ցուցակում մի շարք այլ պաշտոնյաների և Իտալիայի նախկին վարչապետ Մատտեո Ռենցիի հոր` Տիզիանո Ռենցիի հետ (հետաքննությունը Նեապոլից տեղափոխվել է Հռոմի դատախազություն)։

## Անձնական կյանք
Ամուսնացած է Քրիստինա Մորդինիի հետ, որը Ֆլորենցիայի քաղաքապետ Մատտեո Ռենցիի քարտուղարության նախկին աշխատակիցն է, ամուսիններն ունեն որդի՝ Գերարդոն (ծնվել է 2013 թվականին)։

## Ծանոթագրություններ

## Արտաքին հղումներ
* 

Կատեգորիա:21-րդ դարի քաղաքական գործիչներ
Կատեգորիա:Իտալիայի նախարարներ
Կատեգորիա:Իտալիայի քաղաքական գործիչներ
Պեդրու Պասուշ Կոելյու

**Պեդրու Պասուշ Կոելյու** (, ), պորտուգալացի քաղաքական գործիչ, 2011 թվականի հունիսի 21-ից մինչև 2015 թվականի նոյեմբերի 26-ը վարչապետ, 2010 թվականից սոցիալ-դեմոկրատական կուսակցության նախագահ։

## Կենսագրություն
Ծնվել է Կոիմբրում, իսկ մանկությունը (մինչև 1974 թվականը) անցկացրել է Անգոլայում, որտեղ նրա հայրը բժիշկ է աշխատել։ Վաղ տարիքում սկսել է մասնակցել սոցիալ-դեմոկրատական կուսակցություն երիտասարդական թևի գործունեությանը։ 1991 թվականից վեհաժողովի պատգամավոր է։ 2001 թվականին ստացել է Լուզիադի համալսարանի տնտեսագիտության աստիճան։ 2000-ականների սկզբին *Tecnoformas*, *LDN*, *URBE*, *Fomentinvest Group*, *HLCTejo* ընկերություններում զբաղվել է բիզնեսով։ 2008 թվականի մայիսի 31-ին մասնակցել է կուսակցության նոր առաջնորդի ընտրություններին և զբաղեցրել երկրորդ տեղը՝ ստանալով ձայների 31,1 %-ը Մանուել Ֆերեյրա Լեյտեի 37,9 %-ի դիմաց։ 2010 թվականի մարտի 26-ի ներկուսակցական նոր ընտրություններում վստահ հաղթանակ է տարել՝ հավաքելով 61,2 % ձայն։ Այն բանից հետո, երբ Կոելյուն գլխավորել՝ ընդդիմությունը, նա պաշտպանել է սոցիալիստական կառավարության միջոցները Պորտուգալիայի պետական բյուջեի դեֆիցիտի զգալի կրճատման վերաբերյալ՝ երկրի ծանր մակրոտնտեսական իրավիճակի պատճառով։

2011 թվականի մարտին Ժոզե Սոկրատեշի կառավարության հրաժարականից հետո սոցիալ-դեմոկրատական կուսակցությունը դիտվել է որպես արտահերթ խորհրդարանական ընտրությունների ֆավորիտ, իսկ Կոելյուն՝ որպես հավանական վարչապետ։ Այն բանից հետո, երբ նրա կուսակցությունը հաղթել է ընտրություններում, հունիսի 6-ին Կոելյուն բանակցություններ է սկսել նոր կառավարություն ձևավորելու շուրջ։ 2015 թվականի ընտրություններում իշխող կոալիցիան հավաքել է առավելագույն թվով ձայներ, սակայն կայուն կառավարություն ձևավորել չի հաջողվել։ 2015 թվականի նոյեմբերին Պեդրու Պասուշ Կոելյուն հրաժարական է տվել վարչապետի պաշտոնից։ Նրան հաջորդել է սոցիալիստ Անտոնիու Կոշտան։ 2018 թվականի փետրվարին Պասուշ Կոելյուն սոցիալ-դեմոկրատական կուսակցության նախագահի պաշտոնը զիջել է կուսակցության ձախ թևի ներկայացուցիչ Ռու Ռիուին։

Այրի է, ունի երեք դուստր։

## Մրցանակներ
Օտարերկրյա պետությունների մրցանակներ

## Ծանոթագրություններ

Կատեգորիա:Պորտուգալիայի քաղաքական գործիչներ
Կատեգորիա:Կուսակցությունների առաջնորդներ
Կատեգորիա:Կառավարության ղեկավարներ
Կատեգորիա:Պորտուգալացի տնտեսագետներ
Կատեգորիա:Պորտուգալացի գործարարներ